**Ministru kabineta rīkojuma projekta „Par nekustamā īpašuma „V967” Ogrē, Ogres novadā, nodošanu Ogres novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ogres novada pašvaldības 2012.gada 24.maija lēmums „Par valstij piekritīgā ceļa posma J.Čakstes prospektā, Ogrē, nodošanu bez atlīdzības Ogres novada pašvaldībai īpašumā” (protokols Nr.5, 45.§), Ogres novada pašvaldības 2012.gada 12.jūlija lēmums „Par Latvijas valstij Satiksmes ministrijas personā piekrītošās zemes vienības, kadastra apzīmējums 7480 003 1000, sadalīšanu” (protokols Nr.7, 14.§), Ogres novada pašvaldības 2012.gada 20.decembra lēmums Nr.13 „Par valsts vietējā autoceļa V967 Ogre – Rembate posma km 2,4 – 3,7 pārņemšanu bez atlīdzības Ogres novada pašvaldības īpašumā” (protokols Nr.13, 13.§), likuma „Par zemes reformas pabeigšanu lauku apvidos” 6. pants, Publiskas personas mantas atsavināšanas likuma 43.pants un pārejas noteikumu 3.punkts. |
| 2. | Pašreizējā situācija un problēmas | Ministru kabineta rīkojuma projekts „Par nekustamā īpašuma „V967” Ogrē, Ogres novadā, nodošanu Ogres novada pašvaldības īpašumā” (turpmāk – rīkojuma projekts) sagatavots ņemot vērā Ogres novada pašvaldības 2012.gada 24.maija lēmumu „Par valstij piekritīgā ceļa posma J.Čakstes prospektā, Ogrē, nodošanu bez atlīdzības Ogres novada pašvaldībai īpašumā” (protokols Nr.5, 45.§). Ogres novada pašvaldības 2012.gada 12.jūlija lēmumu „Par Latvijas valstij Satiksmes ministrijas personā piekrītošās zemes vienības, kadastra apzīmējums 7480 003 1000, sadalīšanu” (protokols Nr.7, 14.§), Ogres novada pašvaldības 2012.gada 20.decembra lēmums Nr.13 „Par valsts vietējā autoceļa V967 Ogre – Rembate posma km 2,4 – 3,7 pārņemšanu bez atlīdzības Ogres novada pašvaldības īpašumā” (protokols Nr.13, 13.§), saskaņā ar likuma „Par zemes reformas pabeigšanu lauku apvidos” 6.pantu un Publiskas personas mantas atsavināšanas likuma 43.pantu un pārejas noteikumu 3.punktu.  Ogres novada pašvaldība ar 2012.gada 20.decembra lēmumu Nr.13 „Par valsts vietējā autoceļa V967 Ogre – Rembate posma km 2,4 – 3,7 pārņemšanu bez atlīdzības Ogres novada pašvaldības īpašumā” ir izteikusi piekrišanu pārņemt savā īpašumā valstij piekrītošo nekustamo īpašumu „V967” (nekustamā īpašuma kadastra numurs 7480 003 0969) – zemes vienību 2,1 ha platībā (zemes vienības kadastra apzīmējums 7480 003 0968) un uz tās izbūvēto inženierbūvi – valsts vietējā autoceļa V967 „Ogre – Rembate” posmu 2,4 – 3,7 km – Ogres novadā.  Saskaņā ar Ministru kabineta 2010.gada 31.maija rīkojumu Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” 9.punktu un 9.pielikuma 5128. punktā minētais autoceļa posms – zemes vienība (zemes vienības kadastra apzīmējums 7480 003 0968) ir piekritīga valstij un ierakstāma zemesgrāmatā uz valsts vārda Satiksmes ministrijas personā. Šobrīd zemes vienības īpašuma tiesības nav nostiprinātas zemesgrāmatā.  Ņemot vērā Ogres novada pašvaldības 2012.gada 20.decembra lēmumu Nr.13 „Par valsts vietējā autoceļa V967 Ogre – Rembate posma km 2,4 – 3,7 pārņemšanu bez atlīdzības Ogres novada pašvaldības īpašumā”, ar ko ir paredzēts iepriekš minēto zemes vienību pārņemt Ogres novada pašvaldības īpašumā, kā arī pamatojoties uz spēkā esošajiem normatīvajiem aktiem, pēc Ministru kabineta lēmuma pieņemšanas, zemes vienības tiks nodotas Ogres novada pašvaldībai bez iepriekšējas īpašuma tiesību nostiprināšanas zemesgrāmatā.  Uz zemes vienības (kadastra apzīmējums 7480 003 0968) atrodas kompleksa inženierbūve – autoceļa V967 „Ogre – Rembate” posms 2,4 – 3,7 km, ko saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 101.panta pirmās daļas 2.punktu un 13.panta 6.punktu, apliecina valsts akciju sabiedrības „Latvijas Valsts ceļi” 2012.gada 24.oktobra izziņa Nr. 4.9/3278 (turpmāk – izziņa).  No izziņās ietvertās informācijas izriet, ka kompleksa inženierbūve – autoceļa V967 „Ogre – Rembate” posms 2,4 – 3,7 km, kas atrodas uz zemes vienības (kadastra apzīmējums 7480 003 0968) ir Satiksmes ministrijas Valsts autoceļu fonda bilancē un saskaņā ar deleģēšanas līgumu atrodas valsts akciju sabiedrības „Latvijas Valsts ceļi” pārvaldījumā. Minētās būves īpašuma tiesības nav nostiprinātas zemesgrāmatā.  Saskaņā ar likuma „Par zemes reformas pabeigšanu lauku apvidos” 6.pantu, kas nosaka, ja tiek pieņemts Ministru kabineta lēmums par atsevišķu valstij piekrītošu zemes gabalu nodošanu kādai no pašvaldībām, īpašuma tiesības uz šiem zemes gabaliem nostiprināmas zemesgrāmatā uz attiecīgās pašvaldības vārda bez iepriekšējas īpašuma tiesību nostiprināšanas uz valsts vārda, Ogres novada pašvaldībai tiks nodota minētā zemes vienība (kadastra apzīmējums 7480 003 0968).  Saskaņā ar Publiskas personas mantas atsavināšanas likuma pārejas noteikumu 3.punktu, kas nosaka, ja Ministru kabinets nav izdevis rīkojumu par zemes reformas pabeigšanu konkrētās pašvaldības teritorijā, valstij piekrītošās ēkas (būves) var nodot īpašumā bez atlīdzības pašvaldībai un pašvaldībām piekrītošās ēkas (būves) var nodot īpašumā bez atlīdzības valstij vai citai pašvaldībai, iepriekš tās neierakstot zemesgrāmatā, kā arī nodot šīs ēkas (būves) bez attiecīgo zemesgabalu nodošanas, Ogres novada pašvaldībai tiks nodota uz zemes vienības (kadastra apzīmējums 7480 003 0968) izvietotā kompleksā inženierbūve autoceļa V967 „Ogre – Rembate” posms 2,4 – 3,7 km.  Valsts akciju sabiedrības „Latvijas Valsts ceļi” 2012.gada 24.oktobra izziņa Nr.4.9/3278 apliecina, ka rīkojuma projekta 1.punktā norādītais nekustamais īpašums ir apbūvēts. No izziņā ietvertās informācijas izriet, ka uz rīkojuma projektā minētās zemes vienības atrodas kompleksa inženierbūve – valsts vietējā autoceļa V967 Ogre – Rembate posms 2,4 – 3,7 km, kas atrodas Satiksmes ministrijas Valsts autoceļu fonda bilancē un saskaņā ar deleģēšanas līgumu atrodas valsts akciju sabiedrības „Latvijas Valsts ceļi” pārvaldījumā.  Ogres novada pašvaldība, pārņemot īpašumā minēto valsts autoceļu posmu, varēs tā uzturēšanā un būvniecības plānošanā piesaistīt tam nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildu līdzekļus no valsts budžeta, kā arī piesaistīt Kohēzijas fonda līdzekļus ūdensvada ierīkošanai Ogrē, J.Čakstes prospekta posmā no krustojuma ar Indrānu ielu, virzienā uz dārzkopības sabiedrību „Lašupes”, kas nodrošinās kvalitatīva dzeramā ūdens piegādi iedzīvotājiem dārzkopības sabiedrībā „Lašupes”.  Minētā nekustamā īpašuma nodošana Ogres novada pašvaldībai nodrošinās pašvaldības tiesības ieguldīt pašvaldības budžeta līdzekļus pašvaldības autoceļu uzturēšanā, veicinot pašvaldības autonomās funkcijas izpildi – gādāt par savas administratīvās teritorijas labiekārtošanu un sanitāro tīrību.  Publiskas personas mantas atsavināšanas likuma 42.panta pirmā daļa nosaka, ka, ja nodotais nekustamais īpašums vairs netiek izmantots attiecīgās funkcijas veikšanai, atvasināta publiska persona savā īpašumā esošo nekustamo īpašumu bez atlīdzības nodod atpakaļ valstij, ja valsts to pieprasa.  Papildus norādām, ka nododamais nekustamais īpašums nav nostiprināts zemesgrāmatā, jo Satiksmes ministrijai nav piešķirti finanšu līdzekļi inženierbūvju nostiprināšanai zemesgrāmatā, līdz ar to Satiksmes ministrija inženierbūvju reģistrāciju dažos gadījumos nav veikusi. Kā piemēru var minēt, ka viena nekustamā īpašuma (platība 11,6 ha), uz kura atrodas valsts autoceļš (autoceļa garums 7,3 km), reģistrācija zemesgrāmatā (Zemes kadastrālā uzmērīšana, inženierbūves kadastrālā uzmērīšana, kancelejas nodevas samaksa par īpašuma reģistrāciju zemesgrāmatā un kadastra izziņa par zemes īpašumu) sastāda 3742 Ls.  Uzskatām, ka nekustamā īpašuma reģistrēšana zemesgrāmatā pirms autoceļa vai tā posma nodošanas ir nelietderīga valsts vai pašvaldības budžeta līdzekļu izmantošana, jo pirms nodošanas autoceļš vai tā posms tiek nostiprināts zemesgrāmatā un pēc nodošanas atkārtoti ir jāgriežas zemesgrāmatā, lai veiktu īpašnieku maiņu. Līdz ar to kopā uz vienu nekustamo īpašumu tiek iesniegti divi nostiprinājuma lūgumi, divas reizes tiek maksāta valsts nodeva un tiek veiktas citas darbības, kas saistītas ar nostiprināšanu zemesgrāmatā. Tāpēc uzskatām, ka gadījumā, kad nekustamais īpašums tiek nodots pašvaldībai, nekustamā īpašuma reģistrācija zemesgrāmatā pēc tā nodošanas ietaupītu gan valsts, gan pašvaldības budžeta līdzekļus, jo attiecībā uz vienu nekustamo īpašnieku reģistrācijas darbības, kas, saistītas ar nostiprināšanu zemesgrāmatā, tiks veiktas vienu reizi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekta mērķis ir atļaut Satiksmes ministrijai nodot bez atlīdzības Ogres novada pašvaldības īpašumā valstij piekrītošo nekustamo īpašumu „V967” (nekustamā īpašuma kadastra Nr. 7480 003 0969) – zemes vienību 2,1 ha platībā (zemes vienības kadastra apzīmējums 7480 003 0968) un uz tā izbūvēto inženierbūvi – valsts vietējā autoceļa V967 Ogre – Rembate maršruta posmu (J.Čakstes prospekts) 2,4 – 3,7 km – Ogrē, Ogres novadā.  Projekts attiecas uz transporta un sakaru politikas jomu. |
| 5. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Ogres novada pašvaldība. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts neskar trešo personu intereses. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013. gads** | | Turpmākie trīs gadi (tūkst. latu) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izstrādātajam Ministru kabineta rīkojuma projektam ietekme uz valsts budžetu nav paredzēta.  Ar nekustamā īpašuma īpašnieka maiņu saistītie izdevumi tiks segti no Ogres novada pašvaldības līdzekļiem.  Ogres novada pašvaldībai, pārņemot īpašumā minēto valsts autoceļu, saskaņā ar Ministru kabineta 2008.gada 11.marta noteikumos Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1.pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs Ogres novada pašvaldībai paliek nemainīgs un papildus līdzekļi no valsts budžeta netiek piešķirti.  Ogres novada pašvaldība savā teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Pēc autoceļa V967 Ogre – Rembate posma km 2,4 – 3,7 nodošanas Ogres novada pašvaldības īpašumā tiks sagatavoti grozījumi šādos normatīvajos aktos:  1. Grozījumi Ministru kabineta 2009.gada 29.septembra noteikumos Nr.1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”.  2. Grozījumi Ministru kabineta 2010. gada 31. maija rīkojumā Nr. 297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”.  Šo grozījumu mērķis ir precizēt informāciju par minētā autoceļa posma piederību.  Atbildīgā institūcija – Satiksmes ministrija. |
| 2. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma izpildi nodrošinās Satiksmes ministrija, Ogres novada pašvaldība un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide. | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija. | Projekts šo jomu neskar. |
| 6. | Cita informācija. | Nav. |

Anotācijas II, IV, V un VI sadaļa – rīkojuma projekts šīs jomas neskar.

Satiksmes ministrs A. Matīss

Vizē: Valsts sekretārs K. Ozoliņš

2013.06.11. 15:21

1805

A. Granīta, 67028157

[Andra.Granita@lvceli.lv](mailto:Andra.Granita@lvceli.lv)